
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL INVENTORIZACIJOS KOMISIJOS SUDARYMO IR INVENTORIZACIJOS ATLIKIMO

2013 m. lapkričio 11 d. Nr.AT-1241
Šakiai


Vadovaudamasis Lietuvos Respublikos Viešojo sektoriaus atskaitomybės įstatymo (Žin., 2007, Nr.77-3046) 19 straipsnio 9 punktu, Lietuvos Respublikos Vyriausybės 1999 m. birželio 3 d. nutarimu Nr. 719 patvirtintomis inventorizacijos taisyklėmis (Žin., 1999, Nr.50-1622; 2008, Nr.49-1822) ir Viešojo sektoriaus apskaitos ir finansinės atskaitomybės standartais:


1. S u d a r a u  ilgalaikio, trumpalaikio turto ir įsipareigojimų metinei ir esant poreikiui tarpinei inventorizacijai atlikti komisiją (toliau – Inventorizacijos komisija):


Algimantas Damijonaitis
– savivaldybės administracijos direktoriaus                                                                                        


    pavaduotojas (komisijos pirmininkas),


Danutė Bagdanavičienė 
– savivaldybės administracijos Centralizuotos                                                                                     


   buhalterijos skyriaus buhalterė,

Rasa Bernotavičienė         
– savivaldybės administracijos Centralizuotos   


    buhalterijos skyriaus buhalterė,    


Gintautas Dubininkas       
– savivaldybės administracijos Bendrojo skyriaus 


   ūkvedys,


Sonata Gruzdaitienė       
– savivaldybės administracijos Biudžeto ir turto skyriaus


   vyresnioji specialistė,


Tomas Laugalys            
– savivaldybės administracijos Bendrojo skyriaus 


   kompiuterinių tinklų specialistas,

Albertas Navarskas            
– savivaldybės administracijos Žemės ūkio skyriaus 


   vyresnysis specialistas.

2. Į p a r e i g o j u  metinę inventorizaciją atlikti 2013 m. spalio 31 d. duomenimis, nuo 2013 m. lapkričio 18 d. iki 2013 m. gruodžio 27 d. Inventorizacijos rezultatus įforminti dokumentais, nurodytais rajono savivaldybės administracijos Centralizuotos buhalterijos skyriaus.


3. P a v e d u rajono savivaldybės administracijos Centralizuotos buhalterijos skyriaus vedėjai Vitalijai Tumienei:


3.1. iki 2013 m. lapkričio 18 d. parengti materialinių vertybių, mokėtinų ir gautinų sumų inventorizavimo aprašus – sutikrinimo žiniaraščius;


3.2. supažindinti komisijos narius su inventorizacijos atlikimo taisyklėmis ir parengtais dokumentais, aprūpinti komisiją priemonėmis, kurių reikia inventorizacijai atlikti.


4. P a v e d u  1 punkte nurodytai komisijai:


4.1.  iki 2013 m. gruodžio 20 d. atlikti metinę mokėtinų ir gautinų sumų inventorizaciją pagal lapkričio 30 dienos būklę. Atliekant šią inventorizaciją, gautinas sumas, kurių grąžinimo terminas pasibaigęs, surašyti į atskirą inventorizavimo aprašą ir nuvertinti.


4.2. iki 2013 m. gruodžio 9 d. atlikti metinę numeruotų dokumentų blankų inventorizaciją pagal lapkričio 30 dienos būklę;


4.3. iki 2013 m. gruodžio 20 d. atlikti metinę ilgalaikio ir trumpalaikio turto, išsinuomoto turto, atsargų inventorizaciją pagal spalio 31 dienos būklę. Atliekant metinę ilgalaikio nematerialiojo ir materialiojo turto inventorizaciją, komisija turi nustatyti, ar yra požymių, kad ilgalaikis turtas gali būti nuvertėjęs. Jei ilgalaikis nematerialusis ar materialusis turtas atitinka bent vieną iš vidinių ar išorinių 22-ajame VSAFAS „Turto nuvertėjimas“ nurodytų turto nuvertėjimo požymių, komisija turi įvertinti ilgalaikio materialiojo turto atsiperkamąją vertę. Toks turtas turi būti įrašytas į atskirą inventorizavimo aprašą ir, nustačius atsiperkamąją vertę kartu su pasiūlymu dėl tolimesnio turto naudojimo, perduotas rajono savivaldybės administracijos Centralizuotos buhalterijos skyriui. Neradus nuvertėjusio turto, komisija ant inventorizavimo apyrašų užrašo, kad nuvertėjusio turto nerasta;

4.4. inventorizuojant atsargas ir radus netinkamų naudoti, sugadintų ar sugedusių atsargų, komisija turi jas įvertinti grynąja realizavimo verte. Tokios atsargos turi būti įrašytos į atskirą inventorizavimo aprašą ir, nustačius grynąją realizavimo vertę, perduotos rajono savivaldybės administracijos Centralizuotos buhalterijos skyriui. Neradus nuvertėjusių atsargų, komisija ant inventorizavimo apyrašų užrašo, kad nuvertėjusių atsargų nerasta;

4.5. iki 2013 m. gruodžio 27 d. apibendrinti metinės inventorizacijos rezultatus ir pateikti pasiūlymus administracijos direktoriui; 



4.6. tarpines inventorizacijas atlikti pagal atskiru savivaldybės administracijos direktoriaus įsakymu  patvirtintą darbo grafiką;

4.7. materialiai atsakingiems asmenims, iš kurių buvo pagrobtos materialinės vertybės, o grobstymo medžiaga perduota tardymo organams, raštu kreiptis į tardymo organus dėl informacijos apie bylos eigą. Gautą informaciją iki 2013 m. gruodžio 31 d. pateikti Centralizuotos buhalterijos skyriui.


5. Įpareigoju seniūnijų seniūnus, vadovaujantis Lietuvos Respublikos viešojo sektoriaus atskaitomybės įstatymo (Žin., 2007, Nr.77-3046) 19 str. 9 p., Lietuvos Respublikos Vyriausybės 1999 m. birželio 3 d. nutarimu Nr. 719 (Žin., 1999, Nr.50-1622; 2008, Nr.49-1822) patvirtintomis inventorizacijos taisyklėmis ir Viešojo sektoriaus apskaitos ir finansinės atskaitomybės standartais atlikti seniūnijos ilgalaikio, trumpalaikio turto ir įsipareigojimų metinę inventorizaciją iki 2013 m. gruodžio 27 d.

Direktorius                                                                                                           Juozas Puodžiukaitis  

